«Tabiatni ko‘rganida yig‘laydi». Shumaxer haqida yangi ma'lumotlar paydo bo‘ldi

«Formula-1» yetti karra chempioni Mixael Shumaxerning qarindoshlari afsonaviy poygachining holati haqida gapirib berishdi.
Poygachiga yaqin bo‘lgan shaxslardan birining ta'kidlashicha, falajlangan sportchi yig‘lay oladi.
«Biz uni nogironlar aravachasiga o‘tqazib, tog‘lar va ko‘lga qaratilgan ajoyib tabiat manzarasini ko‘rsatganimizda, u ba'zan yig‘laydi», - deya Shumaxerning nomi oshkor etilmagan qarindoshi so‘zlarini keltiradi Mirror.
Shumaxer 2013 yilda boshidan og‘ir jarohat olib, yarim yil davomida komada bo‘ldi. O‘shandan buyon 49 yoshli nemisning ahvoli haqidagi ma'lumotlar yashiriladi, uning yaqinlari jamoatchilikdan shaxsiy hayotga aralashmaslik haqida so‘raydi.